Nymphaeum

Nymphaeum või nymphaion (mitmus nymphaea) oli Vana-Roomas ja Vana-Kreekas veenümfide pühamu.nymphaeum. - Encyclopedia Britannica Hellenistlikes Kreeka ja hiljem Rooma linnades olid need monumentaalsed avalikud purskkaevud, mis asusid tavaliselt akvedukti lõpus ning olid kaunistatud skulptuuridega.Nymphaeum. - Livius.org

 Ajaloost 
Algselt tähistas nimi looduslikku koobast allika või voolava veega, mis arvati olevat nümfide elupaik, hiljem aga kasutati seda nimetust tehiskoopa või eraldiseisva ehitise kohta, milles olid veereservuaarid, purskkaevud, taimed ja lilled ning mis oli kaunistatud skulptuuride ja maalingutega. Pühamus oli tavaliselt ka ruum, milles toimus abielude pühitsemine.nymphaeum. - Encyclopedia Britannica

Rooma pühamute eeskujuks oli hellenistlik Efesose Nymphaion. Roomas on leitud enam kui 20 nymphaeumi jäänuseid, samuti olid need Korintoses, Antiookias, Konstantinoopolis; nende varemeid on leitud Väike-Aasia, Süüria ja Põhja-Aafrika hilisantiiksetes linnades.

Nimetust on kasutatud ka varakristliku basiilika aatriumis asuva purskkaevu kohta.

Antiikne nymphaeum taaselustati 16. sajandi aedade kujunduses. Tavaliselt oli selles mageveeallikas või mitu. Allikas võis asuda kas ehitises või võis selle koht imiteerida poolavatud looduslikku koobast.

 Viited 

 Välislingid 
 Video: Ancient Olympia - Αρχαία Ολυμπία - Nymphaeum of Herodes Atticus. - YouTube
 Video: Ninfeo, Gerasa 3D / Virtual Nymphaeum, Jerash. - YouTube
 Video: The Wondrous Waters of Constantinople. - Byzantium1200. - YouTube (nymphaeum Constantinuse foorumil)

Kategooria:Ehitised
Kategooria:Vanakreeka arhitektuur
Kategooria:Vana-Rooma arhitektuur
Kategooria:Renessanssarhitektuur